जब अर्जुन द्रौपदी को स्वयंवर में जीतकर अपने अन्य भाइयों के साथ माता कुंती के पास आए और बोले, देखो माताश्री आज हम भिक्षा में आपके लिए क्या लाए हैं। कुंती ने बिना देखे ही कह दिया कि आपस में बांट लो। उस काल में मुख से निकले शब्दों का बहुत महत्व होता था। जैसे ही कुंती पलटकर देखती हैं, वह चिंतित हो जाती हैं कि उन्होंने यह क्या कह दिया! द्रौपदी को भिक्षा कहने पर वह अर्जुन और भीम को डांट ही रही होती है कि युधिष्ठिर वहां आ जाते हैं। सारी बात समझने के बाद युधिष्ठिर कुंती के सवाल का जवाब देते हुए कहते हैं कि प्राचीन काल में भी ऐसा हो चुका है कि एक स्त्री के कई पति हुए हैं और यह धर्म संगत रहा है।